《次韵和酬》
宋代·杨蟠

不问猿崖鸟道深，携筇著屐伴君寻。
山中桂子惊寒夜，雪后梅花盒岁阴。
欲住更逢青眼顾，相看须尽白头吟。
他年若续高僧传，未放汤休与道林。

作者简介：章安人，字公济。仁宗庆历六年进士。为密、和二州推官。诗为欧阳修所称。苏轼知杭州，蟠通判州事，与轼唱酬甚多。历知寿州卒。平生为诗数千篇，号《章安集》。